Па папярэдніх падліках наш друкарскі варштат здольны выдаваць 14 лістоў за дзве гадзіны. Значыць, на адзін ліст адводзіцца да 8 хвілін. Калі ўлічыць, што перакладзеная і выдадзеная Скарынам Біблія прыкладна складаецца з 2400 старонак, то нам спатрэбілася б каля 26 гадоў, каб паўтарыць подзвіг славутага полацкага асветніка. Трэба ўлічваць, што слаўны сын Лукі з Полацка не толькі перакладаў Слова Божае, але сам складаў прадмовы і пасляслоўі, падбіраў гравюры, віньеткі, упрыгожваў літары чырвонага радка. Магчыма, таму і называюць яго Тытанам Адраджэння. Але нам здаецца, што Ф.Скарына працаваў не адзін, побач з ім былі такія ж майстры - нераўнадушныя і зацікаўленыя людзі. Гэтая таямніца патрабуе сваіх даследчыкаў…